Fulham FC

Ël Fulham Fótbal Club, o nomach Fulham, a l'é na società 'd fótbal ëd Fulham, borgh ëd Londra, an Anghiltèra. A l'é un-a dle squadre dla capital britànica.

Na partìa ëd divot ëd la Gesia Anglèisa a l'ha fondalo dël 1879. Dël 2004 a l'ha selebrà sò aniversari nùmer 125 e ancheuj a gieuga an Premier League. Ël Fulham a l'é la società pì veja tra cole fondà a Londra e a l'ha 'n grand antagonism con ël Chelsea, squadra ch'a l'ha sò camp ant ël midem borgh. Ël Fulham a gieuga soe partìe antëcà al Craven Cottage, stadi che as treuva al sud-òvest ëd la sità.

Ij sò color a son ël bianch e 'l nèir.

Tra j'ex-giugador pì amportant a-i é 'l campion dël mond George Cohen, che a l'ha giugà ant la selession anglèisa che a l'ha vagnà la Copa dël Mond dël 1966.

Ël Fulham, vagnador ëd la Copa Intertoto dël 2002, a l'é proprietà dël miliardari Mohamed Al-Fayed, che a l'ha 'dcò ij famos e amportant magasin Harrods ëd Londra. Mohamed Al-Fayed a l'era 'l pare ëd Dodi Al-Fayed, mòrt ant l'assident ëd Paris anté che a l'é mòrta la prinsipëssa Dian-a Spencer.

 Antagonism 

Ël Chelsea a l'é l'àutra squadra dla Premier League che a l'ha sò stadio a Fulham e për sòn a-i é antagonism tra ste doe società che a së sfido ant un derby ciamà West London Derby. 
Ël Fulham a l'ha d'àutri antagonism con j'àutre squadre ëd l'òvest ëd Londra coma Queens Park Rangers e 'l Brentford. Fòra 'd Londra 'l Fulham a l'ha giugà 'd partìe motobin dure dzoratut con ël Blackburn Rovers e dzoratut dël 2001, quand le doe squadre a l'han lotà për ruvé an Premier League an sercand ëd ruvé prime ant ël campionà 'd First Division (Serie B anglèisa).

 Stadi 

Ël Craven Cottage a l'é në stadi che as treuva ant ël borgh Fulham ëd Londra e la squadra a gieuga bele-lì soe partìe antëcà dal 1896. Lë stadi a l'é coatà e a peul arsèive fin-a a 26.000 spetador. Ij giugador dël Fulham a son ciamà cottagers pròpi për ël nòm ëd sò stadi.

Anliure
 Web dël Fulham FC

Categorìa:Fótbal ant ël Regn Unì
Categorìa:Spòrt a Londra